
	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,

     31 octombrie 2007
amenajarea teritoriului Si echilibru 

     Nr.26/1955
ecologic 





Către






BIROUL PERMANENT AL





CAMEREI DEPUTATILOR



Vă înaintăm, alăturat, Raportul asupra propunerii legislative pentru completarea art.30 din Legea nr.393/2004 privind Statutul aleşilor locali, trimisă Comisiei noastre pentru dezbatere în fond, cu adresa nr.Pl.x- 625 din 15 octombrie 2007.


    PRESEDINTE,



          SECRETAR,


           RELU FENECHIU

                   SERES DENES

	  Parlamentul României   

 Camera Deputaţilor


COMISIA PENTRU ADMINISTRATIE PUBLICA,






     31 octombrie 2007
amenajarea teritoriului Si echilibru 

     





Nr.26/1955
ecologic 

RAPORT  

asupra propunerii legislative pentru completarea art.30 din Legea nr.393/2004 privind Statutul aleşilor locali


1. Cu adresa nr.Pl.x- 625 din 15 octombrie 2007, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii în fond, cu propunerea legislativă pentru completarea art.30 din Legea nr.393/2004 privind Statutul aleşilor locali.


La întocmirea Raportului s-au avut în vedere: 

· avizul favorabil al Consiliului Legislativ nr.1357 din 04.10.2007;
· punctul de vedere al Guvernului nr.2733 din 19.10.2007;

Guvernul nu susţine  adoptarea acestei iniţiative legislative.


Propunerea legislativă a fost dezbătută şi analizată în fond, în procedură obişnuită,  în şedinţa din 30 octombrie 2007. 



Prezenta propunere legislativă are ca obiect de reglementare completarea art.30 din Legea nr.393/2004 privind Statutul aleşilor locali, cu modificările şi completările ulterioare, cu două alineate prin care se propune ca primarii, viceprimarii, preşedinţii şi vicepreşedinţii consiliului judeţean, care au avut trei sau mai multe mandate şi nu beneficiază de pensie sau alte surse de  venit, la încheierea mandatului, să beneficieze în continuare, pe o perioadă de cel mult trei luni, de o indemnizaţie tranzitorie, în cuantum de 80% din indemnizaţia corespunzătoare funcţiei deţinute, care se suportă din bugetul autorităţii publice respective.



De indemnizaţie tranzitorie urmează să beneficieze şi primarii, viceprimarii, preşedinţii şi vicepreşedinţii consiliului judeţean, care au avut unul sau două mandate,  caz în care cuantumul indemnizaţiei se diminuează cu 40%, respectiv, cu 20%.

 
Comisia pentru administraţie publică, amenajarea teritoriului şi echilibru ecologic, propune Plenului Camerei Deputaţilor, aprobarea propunerii legislative, cu amendamentele din anexă. 



2. Propunerea legislativă face parte din categoria legilor organice, împrumutând caracterul legii asupra căreia intervine legislativ.


3. La lucrările Comisiei au fost prezenţi un număr de 24 de deputaţi, din totalul de 29 membrii ai Comisiei.
 



Raportul Comisiei a fost adoptat cu 23 de voturi pentru şi 1 abţinere.


4. Potrivit art.75 din Constituţia României, republicată, şi a art.92 din Regulamentul Camerei Deputaţilor, Camera Deputaţilor este prima Cameră sesizată.


În urma dezbaterilor, Comisia propune Plenului Camerei Deputaţilor aprobarea propunerii legislative,cu amendamentele din anexă.

    PREŞEDINTE,




         SECRETAR,



      
          RELU FENECHIU

                  
       SERES DENES

Consilier: Sofia Chelaru
Anexă

amendamente admise

În urma dezbaterii, Comisia propune adoptarea propunerii legislative cu următoarele amendamente: 

	Nr.

crt.
	Text iniţial
	Text propus de Comisie (autorul amendamentului)



	Motivare


	1. 
	LEGE 

pentru completarea art.30 din Legea nr.393/2004 privind Statutul aleşilor locali

	Nemodificat.
	

	2.
	
Art.I.- După alineatul (2) a  articolului 30 din Legea nr.393/2004 privind Statutul aleşilor locali, publicată în Monitorul Oficial al României, Partea I, nr.912 din 7 octombrie 2004, cu modificările şi completările ulterioare, se introduc două noi alineate, alin.(3) şi (4) cu următorul cuprins :


	
Art.I. - La articolul 30 din Legea nr.393/2004 privind Statutul aleşilor locali, publicată în Monitorul Oficial al României, Partea I, nr.912 din 7 octombrie 2004, cu modificările şi completările ulterioare, după alineatul (2) se introduc două noi alineate, alineatele (3) şi (4) cu următorul cuprins :

 
	Tehnică legislativă.

	3.
	
„(3) Primarii, viceprimarii, preşedinţii şi vicepreşedinţii consiliului judeţean, care au avut trei sau mai multe mandate şi nu beneficiază de pensie sau alte surse de venit, la încheierea mandatului, beneficiază în continuare, pe o perioadă de cel mult trei luni, de o indemnizaţie tranzitorie, în cuantum de 80% din indemnizaţia corespunzătoare funcţiei deţinute, care se suportă din bugetul autorităţii publice respective.


(4) De indemnizaţie tranzitorie beneficiază şi primarii, viceprimarii, preşedinţii şi vicepreşedinţii consiliului judeţean unul sau două mandate, caz în care cuantumul indemnizaţiei, calculată conform alin.(3), se diminuează cu 40%, respectiv cu 20.”


	
„(3) Primarii, viceprimarii, preşedinţii şi vicepreşedinţii consiliului judeţean, care au exercitat trei sau mai multe mandate şi nu beneficiază de pensie sau alte surse de venit, la încheierea exercitării ultimului mandat, beneficiază în continuare, pe o perioadă de cel mult trei luni, de o indemnizaţie tranzitorie, în cuantum de 80% din indemnizaţia corespunzătoare funcţiei deţinute, care se asigură din bugetul unităţii administrativ-teritoriale respective.


(4) De indemnizaţie tranzitorie beneficiază şi primarii, viceprimarii, preşedinţii şi vicepreşedinţii consiliului judeţean care au exercitat unul sau două mandate, caz în care cuantumul indemnizaţiei, calculată conform prevederilor alin.(3), se diminuează cu 40%, respectiv cu 20%.”

	Tehnică legislativă.

	4.
	
	
Art.II. Prevederile art.30 alin.(3) şi (4) din Legea nr.393/2004 privind Statutul aleşilor locali cu modificările şi completările ulterioare, precum şi cu completările aduse prin prezenta lege, se aplică de la data intrării în vigoare a prezentei legi.

	Pentru o reglementare corectă.

	5.
	
Art.II. Legea nr.393/2004 privind Statutul aleşilor locali, publicată în Monitorul Oficial al României, Partea I, nr.912 din 7 octombrie 2004, cu modificările şi completările ulterioare precum şi cu completările aduse prin prezenta lege, va fi republicată.


	
Art.III. Legea nr.393/2004 privind Statutul aleşilor locali, publicată în Monitorul Oficial al României, Partea I, nr.912 din 7 octombrie 2004, cu modificările şi completările ulterioare precum şi cu completările aduse prin prezenta lege, se va republica, în Monitorul Oficial al României, Partea I, dându-se textelor o nouă numerotare.

	Tehnică legislativă.


Consilier: Sofia Chelaru

